Veiligheidswag doodgeskiet tydens kaping | Maroela Media
Veiligheidswag doodgeskiet tydens kaping
'n Veiligheidswag is Donderdagoggend doodgeskiet en twee mense beseer tydens 'n kaping in Durban.
Athlenda Mathe, woordvoerder van Netcare 911, het gesê die voorval het omstreeks 10:00 in Mount Edgecombe gebeur.
Volgens Mathe was 'n vragmotor met drie insittendes na 'n vulstasie op pad om goedere af te lewer. Kapers het egter die vragmotor in Flandersweg voorgelê en die veiligheidswag in die vragmotor is doodgeskiet.
"Die bestuurder is aangerand en sy passasier is ook geskiet," het Mathe gesê. "Met paramedici se aankoms was die veiligheidswag reeds dood. Die twee beseerdes is op die toneel gestabiliseer en na 'n hospitaal gehaas."
Lt. Nqobile Gwala, woordvoerder van die polisie, het aan Maroela Media gesê inligting oor die voorval is nog nie beskikbaar nie aangesien die polisie steeds op die toneel is. Sy kon ook nie dadelik bevestig of die gekaapte voertuig al opgespoor is nie.
4 transitorowe in 2 dae in 3 provinsies
Derde verdagte vas vir moord op polisieman
Ondersoek die vragmotorbestuurder. Hy is in op die deal. Hoekom die ander twee skiet en hy word net aangerand.